proxectonos/corpus_dominio_legal_administrativo_tmp huggingface dataset:
ORDE do 26 de febreiro de 2025 pola que se resolven as axudas correspondentes á modalidade B do programa Retorna Talento FP, establecidas na Orde do 28 de febreiro de 2024.
Consellería de Educación, Ciencia, Universidades e Formación Profesional — III. Outras disposicións — 12/03/2025

Mediante a Orde do 28 de febreiro de 2024 (DOG do 13 de marzo) establécese o procedemento para a adxudicación de bolsas para persoas galegas residentes no estranxeiro interesadas en retornar e cursar certos estudos de formación profesional no curso académico 2024/25 en centros educativos de Galicia (código de procedemento ED333B).
O artigo 14 establece que se publicará no
Diario Oficial de Galicia
a resolución pola cal se resolve cada unha das modalidades da convocatoria.
En virtude do exposto anteriormente,
Primeiro. Concederlles as axudas correspondentes á modalidade B do programa ás persoas que se relacionan no anexo I desta orde. Así mesmo, estas listaxes publicaranse no portal educativo da Consellería de Educación, Ciencia, Universidades e Formación Profesional (https://www.edu.xunta.gal).
A dotación, a contía, a distribución dos pagamentos e as condicións para a adxudicación das axudas serán as establecidas na Orde do 28 de febreiro de 2024.
Segundo. A publicación da listaxe de persoas beneficiarias terá os mesmos efectos que a notificación, segundo se establece no artigo 45 da Lei 39/2015, do 1 de outubro, do procedemento administrativo común das administracións públicas.
Terceiro. Contra esta resolución, que pon fin á vía administrativa, as persoas interesadas poderán interpor recurso potestativo de reposición, ante a Consellería de Educación, Ciencia, Universidades e Formación Profesional, no prazo dun mes contado a partir do día seguinte ao da súa publicación no
Diario Oficial de Galicia
, de acordo co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente un recurso contencioso-administrativo, no prazo de dous meses, ante a Sala do Contencioso-Administrativo do Tribunal Superior de Xustiza de Galicia, consonte a Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 26 de febreiro de 2025
– Adxudicación no ciclo superior de Deseño e Amoblamento no centro 15006754-CIFP Ferrolterra.
– Adxudicación no ciclo superior de Proxectos de Edificación no centro 15024513-CIFP Someso.
– Adxudicación no ciclo superior de Xestión de Aloxamentos Turísticos no centro 32016285-CIFP de Vilamarín.
– Adxudicación no ciclo medio de Atención a Persoas en Situación de Dependencia no centro 36019566-IES de Chapela.
RESOLUCIÓN do 12 de marzo de 2025 pola que se fai público o cesamento de José Ángel Oreiro Romar como secretario xeral do Consello Consultivo de Galicia.
Consello Consultivo de Galicia — II. Autoridades e persoal — 13/03/2025

O Pleno do Consello Consultivo de Galicia, na sesión do doce de marzo de dous mil vinte e cinco, ao abeiro do disposto no artigo 22.2 da Lei 3/2014, do 24 de abril, do Consello Consultivo de Galicia, adoptou o seguinte acordo:
O cesamento, por petición propia, de José Ángel Oreiro Romar como secretario xeral do Consello Consultivo de Galicia, agradecéndolle os servizos prestados.
Santiago de Compostela, 12 de marzo de 2025
RESOLUCIÓN do 10 de marzo de 2025 pola que se dá publicidade dos convenios de colaboración subscritos no terceiro cuadrimestre do ano 2024.
Academia Galega de Seguridade Pública — III. Outras disposicións — 13/03/2025

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Dar publicidade da relación dos convenios subscritos pola Academia Galega de Seguridade Pública nos meses de setembro, outubro, novembro e decembro do ano 2024, que se incorpora como anexo a esta resolución.
A Estrada, 10 de marzo de 2025
RESOLUCIÓN do 27 de febreiro de 2025 pola que se determina o inicio dos procedementos de nomeamento de persoal emérito.
Servizo Galego de Saúde — III. Outras disposicións — 13/03/2025

A Orde do 27 de outubro de 2010 (DOG nº 212, do 4 de novembro) pola que se desenvolve o procedemento para o nomeamento e prórroga de persoal emérito no ámbito sanitario, sobre a base do Decreto 36/2010, do 11 de marzo (DOG nº 56, do 24 de marzo), establece no seu artigo 2.2 que as xerencias iniciarán o procedemento, de ser o caso, no momento que se determine mediante resolución da Xerencia do Servizo Galego de Saúde publicada no
Diario Oficial de Galicia
. A resolución deberá especificar en cada caso o número de persoas que poderán ser nomeadas persoal emérito, tendo en conta as limitacións establecidas no artigo 10 do Decreto 36/2010, do 11 de marzo.
En desenvolvemento da dita previsión, a Xerencia do Servizo Galego de Saúde
Primeiro. Iniciar o procedemento para o nomeamento de persoal emérito.
Segundo. O número de persoas que poderán ser nomeadas persoal emérito ao abeiro desta resolución será catro.
Terceiro. As xerencias das áreas sanitarias promotoras de nomeamento de persoal emérito dun/dunha profesional xubilado/a na citada área sanitaria deberán iniciar o procedemento e remitir as candidaturas á Xerencia do Servizo Galego de Saúde no prazo máximo dun mes desde a data de entrada en vigor desta resolución.
As xerencias avaliarán, para as propostas que realicen, tanto o
curriculum vitae
como o proxecto, que debe estar aliñado coas estratexias do Servizo Galego de Saúde.
Tamén terán en conta a implicación co organismo, as habilidades e boas actitudes do/da profesional implicado/a nos equipos de traballo, e emitirán un informe ao respecto disto.
A Comisión de Avaliación terá en conta para a proposta que se realice tanto o
curriculum vitae
do/da profesional coma o proxecto, e deberá motivar a proposta de candidatos/as que realicen.
As corporacións e institucións públicas relacionadas co ámbito sanitario poderán presentar solicitudes de nomeamento de persoal emérito no prazo de dez (10) días, contados desde a entrada en vigor desta resolución, ante a Xerencia da área sanitaria que corresponda ao posto desempeñado pola persoa que se vai promover, cos mesmos requisitos.
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 27 de febreiro de 2025
ORDE do 6 de marzo de 2025 pola que se fixa o prezo privado para a venda ao público dunha publicación.
Consellería de Cultura, Lingua e Xuventude — III. Outras disposicións — 14/03/2025

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestándose tamén tales servizos ou actividades polo sector privado, sexan de solicitude voluntaria por parte dos administrados.
Así mesmo, o artigo 51 da referida lei establece que os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes efectos, a consellería correspondente remitirá á de Economía e Facenda o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no
Diario Oficial de Galicia.
Na súa virtude, vista a proposta formulada pola Consellería de Cultura, Lingua e Xuventude e logo do informe favorable da Consellería de Facenda, esta consellería
Artigo único
1. Queda aprobado o prezo privado de venda ao público da publicación editada pola Consellería de Cultura, Lingua e Xuventude que se relaciona no anexo.
2. Este prezo entenderase co IVE incluído.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia.
Santiago de Compostela, 6 de marzo de 2025
–
Arquitecturas que falan do seu tempo
. 25 €.
EXTRACTO da Resolución do 30 de decembro de 2024 pola que se establecen, mediante a tramitación anticipada de gasto, as bases reguladoras para a concesión de bolsas de formación en materia de dereitos das persoas consumidoras e seguridade dos produtos, e se procede á súa convocatoria para o ano 2025 (código de procedemento CO400E).
Instituto Galego do Consumo e da Competencia — III. Outras disposicións — 21/01/2025

BDNS (Identif.): 809620.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Poderán ser beneficiarias destas bolsas de formación as persoas que estean en posesión dalgún título universitario de licenciado/a ou de grao en Dereito, sempre que cumpran os demais requisitos e condicións establecidos nas bases reguladoras.
Segundo. Obxecto
Bolsas de formación, en réxime de concorrencia competitiva, que teñen por obxecto contribuír á formación práctica de titulados superiores en materia de consumo. As ditas bolsas desenvolveranse dentro do programa de traballo do Instituto Galego do Consumo e da Competencia, con suxeición ao programa de formación e coas indicacións que lles transmita o titor que teñan asignado.
Terceiro. Bases reguladoras
Resolución do 30 de decembro de 2024 pola que se establecen, mediante a tramitación anticipada de gasto, as bases reguladoras para a concesión de bolsas de formación en materia de dereitos das persoas consumidoras e seguridade dos produtos, e se procede á súa convocatoria para o ano 2025 (código de procedemento CO400E).
Cuarto. Importe e duración
Oito bolsas cunha duración máxima de 10 meses cada unha, contados desde a data da incorporación da persoa bolseira e ata o 31 de decembro de 2025.
Cada bolsa estará dotada cun importe máximo de 11.000 euros brutos, distribuídos en pagamentos mensuais, a razón de 1.100 euros por mes.
Quinto. Prazo de presentación de solicitudes
O prazo de presentación de solicitudes será dun mes contado a partir do día seguinte ao da súa publicación no Diario Oficial de Galicia.
Santiago de Compostela, 30 de decembro de 2024
RESOLUCIÓN do 9 de xaneiro de 2025 pola que se notifican os informes de control de monitorización correspondentes á campaña 2023.
Fondo Galego de Garantía Agraria — III. Outras disposicións — 21/01/2025

Mediante a Orde do 15 de marzo de 2023 (DOG núm. 55, do 20 de marzo) a Consellería do Medio Rural regulou a aplicación dos pagamentos directos á agricultura e á gandaría e das axudas ao desenvolvemento rural suxeitas ao sistema integrado de xestión e control no ano 2023.
O artigo 17 da orde dispón que os informes de control de expedientes suxeitos a control mediante monitorización notificaranse conforme o indicado no artigo 26, que indica que as resolucións poderán ser notificadas de acordo co establecido na Lei 39/2015, do 1 de outubro. O artigo 45.1 da citada lei permite a notificación poderá realizarse mediante a publicación no
Diario Oficial de Galicia
cunha ligazón a páxina web do Fogga.
Conforme co anterior, esta dirección
Primeiro. Dar publicidade na web do Fogga ás listaxes dos informes de control mediante monitorización citados na Orde do 15 de marzo de 2023. As persoas interesadas poden acceder á dita web na seguinte ligazón:
https://fogga.xunta.gal/gl/pac/consultas_pac/monitorizacion
Segundo. Poñer á disposición das persoas interesadas os informes indicados mediante a aplicación para teléfonos móbiles «Sga@pp», dispoñible en Google Play ou en App Store, e no «Portal de axudas PAC» a través da seguinte ligazón:
https://fogga.xunta.gal/gl/pac/consultas_pac/portal_de_axudas_pac
Terceiro. As persoas interesadas disporán dun prazo de 10 días a partir do día seguinte ao desta publicación para formular as alegacións ou presentar os documentos ou xustificacións que xulguen pertinentes, consonte co que dispón o artigo 73 da Lei 39/2015, do 1 de outubro, do procedemento de administrativo común das administracións públicas.
Santiago de Compostela, 9 de xaneiro de 2025
RESOLUCIÓN do 8 de xaneiro de 2025 pola que se notifican as resolucións das solicitudes de axudas financiadas polo Fondo Europeo Agrícola de Garantía (Feaga) relativas aos pagamentos directos á agricultura e gandaría reguladas na Orde do 15 de marzo de 2023.
Fondo Galego de Garantía Agraria — III. Outras disposicións — 21/01/2025

A Orde do 15 de marzo de 2023 pola que se regula a aplicación dos pagamentos directos á agricultura e á gandaría e das axudas ao desenvolvemento rural suxeitas ao sistema integrado de xestión e control (DOG núm. 55, do 20 de marzo) prevé no seu artigo 26 que a notificación das resolucións poderá realizarse mediante a publicación no
Diario Oficial de Galicia
, cunha ligazón á páxina web do Fogga.
De acordo co anterior, esta dirección
Primeiro. Dar publicidade na web do Fogga á Resolución do 8 de xaneiro de 2025 pola que se aproban as listaxes das resolucións das solicitudes das liñas de axudas reguladas no artigo 2.1 da Orde do 15 de marzo de 2023 citada.
Na web publicaranse as listaxes de concesión e de denegación das diversas liñas de axudas, con indicación da convocatoria, a persoa beneficiaria, a cantidade, de ser o caso, concedida e a finalidade da subvención outorgada, así como, se for o caso, as causas da desestimación.
As persoas interesadas poden acceder á dita web na seguinte ligazón:
https://Fogga.xunta.gal/gl/pac/consultas_pac/beneficiario_de_axudas_pac/campana-2023
Estas axudas son financiadas integramente polo Fondo Europeo Agrícola de Garantía (Feaga).
Segundo. Poñer á disposición das persoas interesadas as resolucións completas das solicitudes indicadas no punto primeiro mediante a aplicación para teléfonos móbiles Sga@pp, dispoñible en Google Play ou en App Store, e no portal de axudas PAC, a través da seguinte ligazón:
https://Fogga.xunta.gal/gl/pac/consultas_pac/portal_de_axudas_pac
Neste portal, cada persoa interesada poderá acceder ao contido da súa resolución individualizada mediante certificado dixital, DNI-e (DNI electrónico) ou empregando o código de identificación persoal (CIP) asignado a cada solicitante para a autenticación no portal de axudas PAC e na aplicación Sga@pp.
Terceiro. Contra as citadas resolucións, que non poñen fin á vía administrativa, as persoas interesadas poderán interpoñer recurso de alzada ante o presidente do Fogga, no prazo dun mes contado desde o día seguinte ao desta publicación, consonte o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas. O prazo de interposición concluirá o mesmo día desta publicación no mes de vencemento, de conformidade no artigo 30.4 da Lei 39/2015, do 1 de outubro.
Santiago de Compostela, 8 de xaneiro de 2025
RESOLUCIÓN do 26 de decembro de 2024, da Dirección Xeral de Desenvolvemento Pesqueiro, pola que se dá publicidade das axudas concedidas ao abeiro da Orde do 2 de xullo de 2024 pola que se establecen as bases reguladoras xerais e a convocatoria para o ano 2024 para a concesión, en réxime de concorrencia competitiva, de axudas a proxectos colectivos, financiados polo Fondo Europeo Marítimo, de Pesca e de Acuicultura (FEMPA), para a restauración da biodiversidade e dos ecosistemas mariños mediante medidas de conservación no marco de actividades marisqueiras sustentables (código de procedemento PE209B).
Consellería do Mar — III. Outras disposicións — 21/01/2025

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17, punto 1.b), da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, programa e crédito orzamentario a que se imputen, beneficiario, cantidade concedida e finalidade ou finalidades da subvención.
En consecuencia,
Ordenar a publicación, no
Diario Oficial de Galicia
, das axudas concedidas con cargo á Orde do 2 de xullo de 2024 pola que se establecen as bases reguladoras xerais e a convocatoria para o ano 2024 para a concesión, en réxime de concorrencia competitiva, de axudas a proxectos colectivos, financiados polo Fondo Europeo Marítimo, de Pesca e de Acuicultura (FEMPA), para a restauración da biodiversidade e dos ecosistemas mariños mediante medidas de conservación no marco de actividades marisqueiras sustentables (código de procedemento PE209B) (DOG número 135, do 12.7.2024).
Santiago de Compostela, 26 de decembro de 2024
1. Finalidade: axudas a proxectos colectivos financiados polo Fondo Europeo Marítimo, de Pesca e de Acuicultura (FEMPA) para a restauración da biodiversidade e dos ecosistemas mariños mediante medidas de conservación no marco de actividades marisqueiras sustentables.
2. Financiamento: aplicación orzamentaria 46.03.723A.770.1, proxecto contable 2024 00142, cofinanciada nun 70 % polo Fondo Europeo Marítimo, de Pesca e de Acuicultura (FEMPA) e o 30 % pola Comunidade Autónoma.
3. Beneficiarios e axudas concedidas:
EXTRACTO da Orde do 20 de decembro de 2024 pola que se establecen as bases reguladoras das axudas, en réxime de concorrencia competitiva, para actuacións encamiñadas á protección dos animais domésticos de compañía abandonados en Galicia e se convocan axudas para o ano 2025, destinadas ás entidades locais (código de procedemento MT811A).
Consellería de Medio Ambiente e Cambio Climático — III. Outras disposicións — 21/01/2025

BDNS (Identif.): 809506.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (https://www.pap.hacienda.gob.es/bdnstrans/inicio):
Primeiro. Beneficiarias
Poderán ser beneficiarias destas axudas as entidades locais que no seu ámbito territorial correspondente presten o servizo de recollida e acollemento de animais e/ou a xestión de colonias felinas por si mesmas ou asociadas, en réxime de xestión directa ou indirecta mediante a súa contratación con empresas privadas autorizadas para ese fin.
Tamén poderán ser beneficiarias as agrupacións de entidades locais (agrupación, asociación, mancomunidade, consorcio, fusión ou calquera outra similar).
Segundo. Obxecto
Establecer as bases reguladoras dunha liña de axudas para actuacións encamiñadas á protección dos animais domésticos de compañía abandonados en Galicia, relativas á atención e coidado dos animais domésticos de compañía que estean nos centros de recollida autorizados e/ou formen parte de colonias felinas reguladas no artigo 26 da Lei 4/2017, do 3 de outubro, así como proceder á súa convocatoria para o ano 2025 (procedemento MT811A), destinadas ás entidades locais.
Terceiro. Bases reguladoras e convocatoria
Orde do 20 de decembro de 2024 pola que se establecen as bases reguladoras das axudas, en réxime de concorrencia competitiva, para actuacións encamiñadas á protección dos animais domésticos de compañía abandonados en Galicia e se convocan axudas para o ano 2025, destinadas ás entidades locais (código de procedemento MT811A).
Cuarto. Contía
O importe asignado é de oitocentos cincuenta mil euros (850.000 €), sen prexuízo do incremento orzamentario que se poida realizar con remanentes adicionais de acordo coas dispoñibilidades de crédito. En todo caso, as concesións limitaranse ás dispoñibilidades orzamentarias.
Quinto. Prazo de presentación de solicitudes
O prazo de presentación das solicitudes será desde o día seguinte ao de publicación desta orde no Diario Oficial de Galicia ata o 12 de setembro de 2025.
Sexto. Outros datos
As axudas a que se refire esta orde comprenden os gastos subvencionables recollidos no artigo 2 que fosen efectivamente realizados no período comprendido entre o 1 de setembro de 2024 e o 31 de agosto de 2025.
Santiago de Compostela, 20 de decembro de 2024
RESOLUCIÓN do 9 de xaneiro de 2025 pola que se lles dá publicidade aos convenios de colaboración subscritos no terceiro cuadrimestre do ano 2024.
Axencia de Turismo de Galicia — III. Outras disposicións — 20/01/2025

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), establece que cada consellería ou entidade da Xunta de Galicia debe facer pública no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para darlle cumprimento a esa obriga,
Darlle publicidade á relación dos convenios de colaboración subscritos pola Axencia de Turismo de Galicia nos meses de setembro, outubro, novembro e decembro do ano 2024, que se incorpora como anexo a esta resolución.
Santiago de Compostela, 9 de xaneiro de 2025
RESOLUCIÓN do 16 de xaneiro de 2025 pola que se dá publicidade da relación de sociedades de garantía recíproca e entidades de crédito adheridas ao convenio para a habilitación dun marco de apoio ao acceso ao financiamento das pequenas e medianas empresas, coas sociedades de garantía recíproca (financiamento Igape-pemes) (código de procedemento IG535A).
Instituto Galego de Promoción Económica — III. Outras disposicións — 20/01/2025

O Consello de Dirección do Instituto Galego de Promoción Económica, na súa xuntanza do día 26 de decembro de 2024, acordou, por unanimidade dos seus membros asistentes, a aprobación das bases reguladoras do marco de apoio ao acceso ao crédito das pequenas e medianas empresas, instrumentadas mediante convenio coas sociedades de garantía recíproca e as entidades de crédito adheridas (financiamento Igape-Pemes) para o ano 2025. As ditas bases publicáronse mediante a Resolución do 8 de xaneiro de 2025 (DOG núm. 7, do 13 de xaneiro).
O artigo 20.3 das ditas bases establece que as entidades asinantes e adheridas ao convenio se relacionan no anexo VII a estas bases, e a adhesión pode limitarse a algunha das liñas de financiamento recollidas no anexo I, caso en que se recollerá expresamente.
Polo que antecede, en virtude das facultades que teño conferidas,
Único. Publicar o anexo VII das bases reguladoras do marco de apoio ao acceso ao crédito das pequenas e medianas empresas coa relación de sociedades de garantía recíproca asinantes e entidades de crédito adheridas ao convenio para a habilitación dun marco de apoio ao acceso ao financiamento das pequenas e medianas empresas, subscrito entre o Instituto Galego de Promoción Económica (Igape) e as sociedades de garantía recíproca (financiamento Igape-pemes) para o ano 2025.
Santiago de Compostela, 16 de xaneiro de 2025
CORRECIÓN DE ERROS. Resolución do 23 de decembro de 2024 pola que se dá publicidade ao enderezo de acceso na internet ao Catálogo dos sistemas dixitais, creado pola Lei 4/2019, do 17 de xullo, de administración dixital de Galicia.
Axencia para a Modernización Tecnolóxica de Galicia — III. Outras disposicións — 20/01/2025

Advertido erro na citada resolución, na versión en castelán, publicada no
Diario Oficial de Galicia
número 2, do 3 de xaneiro de 2025, faise a corrección na versión do DOG neste idioma. Tal corrección non procede no texto en galego.
ORDE do 21 de xaneiro de 2025 pola que se dispón o cesamento dun membro do Consello de Administración do Instituto Tecnolóxico para o Control do Medio Mariño de Galicia (Intecmar).
Consellería do Mar — II. Autoridades e persoal — 30/01/2025

A Lei 3/2004, do 7 de xuño, de creación do Instituto Tecnolóxico para o Control do Medio Mariño de Galicia, establece no seu artigo 7 o carácter e constitución do seu Consello de Administración, e o artigo 3.1 do Decreto 41/2005, do 17 de febreiro, do seu regulamento sinala que a consellería competente en materia de pesca nomeará un secretario que actuará con voz pero sen voto.
Pola súa banda, o artigo 5.2 do Decreto 41/2005 dispón que as vacantes que se produzan no Consello de Administración deberán ser cubertas dentro do mes seguinte á data da vacante que se tivese producido, polo procedemento previsto en cada caso.
Mediante o Decreto 195/2024, do 27 de decembro, dispúxose o cesamento por petición propia, de Antonio Basanta Fernández como director xeral de Pesca, Acuicultura e Innovación Tecnolóxica.
Polo exposto, en exercicio da facultade atribuída,
O cesamento de Antonio Basanta Fernández como secretario do Consello de Administración do Instituto Tecnolóxico para o Control do Medio Mariño de Galicia, agradecéndolle os servizos prestados.
Santiago de Compostela, 21 de xaneiro de 2025
ORDE do 21 de xaneiro de 2025 pola que se dispón o nomeamento dun membro do Consello de Administración do Instituto Tecnolóxico para o Control do Medio Mariño de Galicia (Intecmar).
Consellería do Mar — II. Autoridades e persoal — 30/01/2025

A Lei 3/2004, do 7 de xuño, de creación do Instituto Tecnolóxico para o Control do Medio Mariño de Galicia, establece no seu artigo 7 o carácter e constitución do seu Consello de Administración, e o artigo 3.1 do Decreto 41/2005, do 17 de febreiro, do seu regulamento, do seu regulamento sinala que a consellería competente en materia de pesca nomeará un secretario que actuará con voz pero sen voto.
Polo exposto, en exercicio da facultade atribuída,
O nomeamento de Patricia García Sánchez, como secretaria do Consello de Administración do Instituto Tecnolóxico para o Control do Medio Mariño de Galicia.
Santiago de Compostela, 21 de xaneiro de 2025
RESOLUCIÓN do 20 de xaneiro de 2025 de nomeamento dun novo membro do Comité de Ética da Investigación con Medicamentos de Galicia.
Consellería de Sanidade — II. Autoridades e persoal — 30/01/2025

A presidenta do Comité de Ética da Investigación con Medicamentos de Galicia comunicou a proposta do 9 de xaneiro de 2025 de modificación da composición do referido comité.
Antecedentes:
1. Mediante a Resolución do 17 de decembro de 2021, que se publicou no
Diario Oficial de Galicia
(DOG) do 31 de decembro, concedeuse a renovación da acreditación do Comité de Ética da Investigación con Medicamentos de Galicia (CEIm-G) e nomeáronse membros as persoas que se relacionaban no seu anexo.
2. A presidenta do dito comité comunicou a proposta de nomeamento como nova membro do CEIm-G de María Francisca Vázquez Rivera, facultativa especialista en Oncoloxía Médica.
Consideracións legais e técnicas:
1. O Decreto 63/2013, do 11 de abril, polo que se regulan os comités de ética de investigación en Galicia, no artigo 5.4, relativo á composición, refire que as persoas membros deste comité «serán designados/as e nomeados/as pola persoa titular da consellería competente en materia de sanidade, por proposta da Secretaría Xeral Técnica, garantindo en todo caso a representación equilibrada entre homes e mulleres».
2. O número 7 do artigo 5 dispón que «o nomeamento efectuarase por un período coincidente co de vixencia da acreditación do comité, aínda que poderá ser revogado ben por solicitude de baixa da persoa interesada, ben por se teren modificado as circunstancias que motivaron a súa designación de modo que supoña a perda dos requisitos para integrar o comité, ou ben por incumprimento notorio das súas funcións, a criterio do comité, e logo audiencia do/da interesado/a».
3. Acerca da composición numérica, en concreto, o número 1 do mesmo artigo sinala que «estará formado por un mínimo de nove e un máximo de vinte e cinco membros, de maneira que se asegure a independencia, competencia e experiencia na toma de decisións e no cumprimento das súas funcións». Coa proposta de nomeamento dun novo membro, o comité axústase na súa composición aos citados topes numéricos.
Logo de ver o que se expuxo, e de acordo coa proposta do 15 de xaneiro de 2025 que efectuou a Secretaría Xeral Técnica da Consellería de Sanidade,
Nomear a María Francisca Vázquez Rivera nova membro do Comité de Ética da Investigación con Medicamentos de Galicia (CEIm-G).
Santiago de Compostela, 20 de xaneiro de 2025
RESOLUCIÓN do 14 de xaneiro de 2025, da Secretaría Xeral Técnica e do Tesouro da Consellería de Facenda e Administración Pública, pola que se dá publicidade dos convenios de colaboración subscritos por esta consellería no terceiro cuadrimestre do ano 2024.
Consellería de Facenda e Administración Pública — III. Outras disposicións — 20/01/2025

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade á relación dos convenios subscritos pola Consellería de Facenda e Administración Pública nos meses de setembro, outubro, novembro e decembro do ano 2024, que se incorpora como anexo a esta resolución.
Santiago de Compostela, 14 de xaneiro de 2025
RESOLUCIÓN do 17 de xaneiro de 2025 de modificación da Resolución do 21 de abril de 2022 pola que se delegan competencias en determinados órganos universitarios.
Universidade de Santiago de Compostela — III. Outras disposicións — 31/01/2025

A aprobación do Regulamento en materia de recoñecemento e transferencia de créditos para os estudos oficiais de grao e máster na Universidade de Santiago de Compostela (Acordo do Consello de Goberno da Universidade de Santiago de Compostela do 24 de xullo de 2024) supón unha modificación no procedemento de solicitude, tramitación e resolución das solicitudes de recoñecemento nos termos establecidos no título IV do dito regulamento, instrumento que entrará en vigor o 1 de febreiro de 2025.
Neste sentido, as solicitudes de recoñecemento presentadas polas persoas interesadas serán examinadas pola Unidade de Xestión Académica ou polo centro responsable da titulación, en función de se existe ou non táboa de recoñecementos previa. É por isto que se precisa modificar a delegación de competencias en materia de xestión académica para incluír os/as decanos/as e directores/as de centros naqueles supostos nos que asumen a competencia directa no ditado de resolucións de recoñecemento.
Polo indicado anteriormente, esta reitoría, no uso das atribucións conferidas polos artigos 50 da Lei orgánica do sistema universitario e 85 dos estatutos da Universidade de Santiago de Compostela, e en aplicación do artigo 9 da Lei 40/2015, de 1 de outubro, de réxime xurídico do sector público,
Modificar a Resolución reitoral do 21 de abril de 2022, pola que se delegan competencias en determinados órganos universitarios, engadindo unha nova epígrafe III.bis, redactada nos seguintes termos:
«III.bis. Delegación en favor dos/das decanos/as e directores/as de centro.
Décimo cuarto bis.
Delegación en materia de xestión académica
Deléganse nos/nas decanos/as e directores/as de centro as competencias relativas á resolución das solicitudes de recoñecemento de créditos naqueles casos nos que as titulacións implicadas non dispoñan de táboas de recoñecemento».
Disposición derradeira.
Entrada en vigor
Esta resolución terá vixencia desde o día seguinte ao da data de publicación no
Diario Oficial de Galicia
.
Santiago de Compostela, 17 de xaneiro de 2025
EXTRACTO da Orde do 26 de decembro de 2024 pola que se establecen as bases reguladoras do Programa de axudas para implantar a igualdade laboral, a conciliación e a responsabilidade social empresarial (RSE), e se procede á súa convocatoria para o ano 2025 (códigos de procedemento TR357B, TR357C e TR357D).
Consellería de Emprego, Comercio e Emigración — III. Outras disposicións — 31/01/2025

BDNS (Idenf.): 811392.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Beneficiarias
As empresas solicitantes poderán ser pemes ou persoas traballadoras autónomas que teñan subscritos contratos con persoas traballadoras por conta allea con domicilio social e centro de traballo en Galicia, calquera que sexa a súa forma xurídica, e que estean validamente constituídas no momento de presentar a solicitude de axudas.
Para as liñas II e III tamén poderán presentar solicitude as empresas con centros de traballo en Galicia.
No caso da liña I, as empresas deberán contar como mínimo con dez persoas traballadoras e cun máximo de 49.
Para a liña II, se a solicitude é para as subliñas 1 e 3, as empresas deberán contar cun mínimo dunha persoa traballadora, e se a solicitude é para a subliña 2, as empresas deberán contar cun mínimo de cinco persoas traballadoras.
Para a liña III, as empresas deberán contar cun mínimo de cinco persoas traballadoras.
Segundo.
Obxecto
Establecer as bases reguladoras, para o ano 2025, para a concesión, en réxime de concorrencia competitiva, de axudas e incentivos a pemes, incluídas persoas traballadoras autónomas, para implantar sistemas de xestión de RSE (TR357B), a igualdade laboral (TR357C), así como para adoptar medidas de corresponsabilidade e de conciliación da vida familiar, persoal e laboral (TR357D), no ámbito da Comunidade Autónoma de Galicia.
Terceiro.
Bases reguladoras
Orde do 26 de decembro de 2024 pola que se establecen as bases reguladoras do Programa de axudas para implantar a igualdade laboral, a conciliación e a responsabilidade social empresarial (RSE), e se procede á súa convocatoria para o ano 2025 (códigos de procedemento TR357B, TR357C e TR357D).
Cuarto.
Importe
Para a concesión destas axudas destínase un millón catrocentos mil euros (1.400.000 €), de acordo coa seguinte distribución:
Liña I. Elaboración e implantación de plans de igualdade: douscentos mil euros (200.000,00 €).
Liña II. Conciliación: un millón cen mil euros (1.100.000 €).
Subliña 1. Incentivos para o fomento do teletraballo: cento cincuenta mil euros (150.000 €).
Subliña 2. Incentivos para o fomento da flexibilidade horaria: setecentos cincuenta mil euros (750.000 €).
Subliña 3. Investimentos: douscentos mil euros (200.000 €).
Liña III. Certificacións RSE: cen mil euros (100.000 €).
Quinto.
Prazo de presentación de solicitudes
O prazo para a presentación de solicitudes será dun mes contado desde o día seguinte ao da súa publicación no
Diario Oficial de Galicia
.
Santiago de Compostela, 26 de decembro de 2024
RESOLUCIÓN do 17 de xaneiro de 2025, da Secretaría Xeral Técnica da Consellería de Emprego, Comercio e Emigración, pola que se dá publicidade dos convenios de colaboración subscritos no terceiro cuadrimestre do ano 2024.
Consellería de Emprego, Comercio e Emigración — III. Outras disposicións — 31/01/2025

O artigo 15.2 da Lei 1/2016, do 18 de xaneiro, de transparencia e bo goberno, imponlle a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único.
Dar publicidade da relación dos convenios subscritos pola Consellería de Emprego, Comercio e Emigración nos meses de setembro a decembro de 2024, que se incorpora como anexo a esta resolución.
Santiago de Compostela, 17 de xaneiro de 2025
CORRECCIÓN DE ERROS. Orde do 16 de xaneiro de 2025 pola que se declaran francos os terreos e se convoca o concurso público relativo a dereitos mineiros caducados correspondentes á provincia da Coruña.
Consellería de Economía e Industria — III. Outras disposicións — 31/01/2025

Advertidos erros na citada orde, publicada no Diario Oficial de Galicia número 11, do día 17 de xaneiro de 2025, cómpre facer as seguintes correccións:
Na páxina 4246, onde di: «https://silex.conselleriadefacenda.es/», debe dicir: «www.conselleriadefacenda.es/silex».
Nas páxinas 4248 e 4249, onde di: «4.4. Polo que respecta á apertura do «Sobre 2», a ausencia ou deficiencia na designación do terreo que se pretende, a falta dalgún dos documentos requiridos para as solicitudes de dereitos mineiros consonte ao establecido nestas bases e segundo o disposto no artigo 18 da Lei 3/2008, do 23 de maio, de ordenación da minaría de Galicia, e a ausencia de indicación do investimento por cuadrícula ou a indicación dunha contía que non acade o mínimo esixido, suporán a inadmisión da solicitude, do que se deixará constancia con indicación da causa», debe dicir: «4.4. Polo que respecta á apertura do sobre 2, a ausencia ou deficiencia na designación do terreo que se pretende ou a falta dalgún dos documentos requiridos para as solicitudes de dereitos mineiros consonte o establecido nestas bases e segundo o disposto no artigo 18 da Lei 3/2008, do 23 de maio, de ordenación da minaría de Galicia, suporán a inadmisión da solicitude, do que se deixará constancia con indicación da causa».
Na páxina 4253, onde di: «https:// www. xunta.gal/proteccion - datos - persoais.», debe dicir: «https://www.xunta.gal/informacion-xeral-proteccion-datos».
Na páxina 4257, onde di: «Conflict free máximo: 1 punto», debe dicir: «Conflict free».
Na páxina 4258, onde di: «279,203 €», debe dicir: «279,20 €», e onde di: «11,964 €», debe dicir: «11,96 €».
CORRECCIÓN DE ERROS. Orde do 16 de xaneiro de 2025 pola que se declaran francos os terreos e se convoca o concurso público relativo a dereitos mineiros caducados correspondentes á provincia de Lugo.
Consellería de Economía e Industria — III. Outras disposicións — 31/01/2025

Advertidos erros na citada orde, publicada no
Diario Oficial de Galicia
número 11, do día 17 de xaneiro de 2025, cómpre facer as seguintes correccións:
Nas páxinas 4262 e 4263, no anexo I, Dereitos mineiros declarados caducados, deberase corrixir o nome e a extensión dos seguintes dereitos mineiros, que quedarán como segue:
Na páxina 4263, onde di: «cm», debe dicir: «CM».
Na páxina 4269, onde di: «https://silex.conselleriadefacenda.es/», debe dicir: «www.conselleriadefacenda.es/silex».
Na páxina 4272, onde di: «4.4. Polo que respecta á apertura do «Sobre 2», a ausencia ou deficiencia na designación do terreo que se pretende, a falta dalgún dos documentos requiridos para as solicitudes de dereitos mineiros consonte ao establecido nestas bases e segundo o disposto no artigo 18 da Lei 3/2008, do 23 de maio, de ordenación da minaría de Galicia, e a ausencia de indicación do investimento por cuadrícula ou a indicación dunha contía que non acade o mínimo esixido, suporán a inadmisión da solicitude, do que se deixará constancia con indicación da causa», debe dicir: «4.4. Polo que respecta á apertura do sobre 2, a ausencia ou deficiencia na designación do terreo que se pretende ou a falta dalgún dos documentos requiridos para as solicitudes de dereitos mineiros consonte o establecido nestas bases e segundo o disposto no artigo 18 da Lei 3/2008, do 23 de maio, de ordenación da minaría de Galicia, suporán a inadmisión da solicitude, do que se deixará constancia con indicación da causa».
Na páxina 4276, onde di: «https://www. xunta.gal/proteccion - datos - persoais», debe dicir: «https://www.xunta.gal/informacion-xeral-proteccion-datos».
Na páxina 4280, onde di: «Conflict free máximo: 1 punto», debe dicir: «Conflict free».
Na páxina 4281, onde di: «279,203 €», debe dicir: «279,20 €», e onde di: «11,964 €», debe dicir: «11,96 €».
ORDE do 30 de xaneiro de 2025 pola que se establece a cantidade que cómpre transferir ao Consello da Avogacía Galega para atender os gastos de funcionamento e infraestrutura dos servizos de asistencia letrada ao detido e defensa gratuítas do ano 2024, sobre o importe certificado o ano 2023.
Consellería de Presidencia, Xustiza e Deportes — III. Outras disposicións — 31/01/2025

A Lei 1/1996, do 10 de xaneiro, regula o dereito á asistencia xurídica gratuíta e, no seu artigo 38, establece que as administracións públicas competentes en materia de administración de xustiza subvencionarán os colexios de avogados para a implantación e funcionamento dos servizos de asistencia xurídica gratuíta.
Por outra banda, mediante o Real decreto 2166/1994, do 4 de novembro, transferíronselle á Comunidade Autónoma de Galicia as funcións en materia de provisión de medios materiais e económicos para o funcionamento da Administración de xustiza, e na letra B), número 1.c), do seu anexo incluíronse as relativas á indemnización das actuacións correspondentes á defensa por avogado en quenda de oficio ante os órganos xudiciais con sede en Galicia e mais as referentes á asistencia letrada ao detido ou preso cando o lugar de custodia estea situado en territorio da Comunidade Autónoma. Estas funcións transferidas foron asumidas polo Decreto 394/1994, do 29 de decembro, e asignadas á Consellería de Xustiza, Interior e Administración Local, e actualmente están atribuídas á Consellería de Presidencia, Xustiza e Deportes.
No uso das súas competencias, a Xunta de Galicia ditou o Decreto 269/2008, do 6 de novembro, polo que se aproba o Regulamento de asistencia xurídica gratuíta da Comunidade Autónoma de Galicia (modificado polo Decreto 138/2012, do 21 de xuño, e mais polo Decreto 134/2017, do 7 de decembro), que establece, no seu artigo 45, que a consellería competente en materia de xustiza determinará anualmente as cantidades que deberán percibir os colexios de avogados para atender os gastos derivados do funcionamento e infraestrutura colexial que requiren os servizos de asistencia xurídica gratuíta, o cal lle corresponde á Consellería de Presidencia, Xustiza e Deportes, segundo o Decreto 136/2024, do 20 de maio, polo que se establece a estrutura orgánica da Consellería de Presidencia, Xustiza e Deportes.
En virtude do exposto,
Artigo único
A cantidade destinada para atender os gastos derivados do funcionamento operativo dos servizos colexiais de asistencia xurídica gratuíta fíxase nun 0,98 % do importe total certificado durante o ano 2023 polos colexios de avogados da Comunidade Autónoma de Galicia, en concepto de asistencia letrada e defensa gratuítas, o que supón un total de cento doce mil novecentos noventa e oito euros con oitenta e tres céntimos (112.998,83 €).
Disposición derradeira primeira
Autorízase o director xeral de Xustiza a ditar as disposicións necesarias para o cumprimento desta orde.
Disposición derradeira segunda
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 30 de xaneiro de 2025
ORDE do 30 de xaneiro de 2025 pola que se establece a cantidade que cómpre transferir ao Consello Galego de Procuradores dos Tribunais de Galicia para atender os gastos de funcionamento e infraestrutura dos servizos de representación gratuíta do ano 2024, sobre o importe certificado o ano 2023.
Consellería de Presidencia, Xustiza e Deportes — III. Outras disposicións — 31/01/2025

A Lei 1/1996, do 10 de xaneiro, de asistencia xurídica gratuíta, establece no seu artigo 38 que as administracións públicas competentes subvencionarán o custo que lles supoña aos consellos xerais e aos colexios profesionais de avogados e procuradores o funcionamento operativo dos servizos de asistencia xurídica gratuíta.
Por outra banda, mediante o Real decreto 2166/1994, do 4 de novembro, transferíronselle á Comunidade Autónoma de Galicia as funcións en materia de provisión de medios materiais e económicos para o funcionamento da Administración de xustiza, incluidas na epígrafe B).1.c) do seu anexo a indemnización, de ser o caso, das actuacións correspondentes á defensa por avogado e representación por procurador dos tribunais na quenda de oficio ante os órganos xudiciais con sede en Galicia, e a asistencia letrada ao detido ou preso cando o lugar de custodia se sitúe no territorio da Comunidade Autónoma. Estas funcións transferidas foron asumidas polo Decreto 394/1994, do 29 de decembro, e asignadas á Consellería de Xustiza, Interior e Administración Local, actual Consellería de Presidencia, Xustiza e Deportes.
En uso das súas competencias, a Xunta de Galicia ditou o Decreto 269/2008, do 6 de novembro, polo que se aproba o Regulamento de asistencia xurídica gratuíta da Comunidade Autónoma de Galicia, modificado polo Decreto 138/2012, do 21 de xuño, e polo Decreto 134/2017, do 7 de decembro. O dito decreto establece, no seu artigo 45, que a consellería competente en materia de xustiza determinará anualmente as cantidades que deberán percibir os colexios para atender os gastos derivados do funcionamento operativo dos servizos de asistencia xurídica gratuíta e das unidades encargadas do asesoramento e orientación previos ao proceso aos cidadáns, e da cualificación provisional das pretensións solicitadas, polo que lle corresponde á Consellería de Presidencia, Xustiza e Deportes, segundo o Decreto 136/2024, do 20 de maio, polo que se establece a súa estrutura orgánica.
En virtude do exposto,
Artigo único
A cantidade destinada para atender os gastos derivados do funcionamento operativo dos servizos colexiais de asistencia xurídica gratuíta fíxase nun 2,1 % do importe total certificado durante o ano 2023 polos colexios de procuradores da Comunidade Autónoma de Galicia, en concepto de asistencia letrada e defensa gratuítas, o que supón un total de vinte e dous mil douscentos vinte e catro euros con oitenta e dous céntimos (22.224,82 €).
Disposición derradeira primeira
Autorízase o director xeral de Xustiza para ditar as disposicións necesarias para o cumprimento desta orde.
Disposición derradeira segunda
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 30 de xaneiro de 2025
RESOLUCIÓN do 16 de xaneiro de 2025 pola que se dá publicidade dos convenios de colaboración subscritos no terceiro cuadrimestre do ano 2024.
Axencia Galega das Industrias Culturais — III. Outras disposicións — 30/01/2025

O artigo 15 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esta obriga,
Artigo único
Dar publicidade da relación dos convenios subscritos pola Axencia Galega das Industrias Culturais no terceiro cuadrimestre do ano 2024, que se incorpora como anexo desta resolución.
Santiago de Compostela, 16 de xaneiro de 2025
RESOLUCIÓN do 16 de xaneiro de 2025 pola que se dá publicidade dos convenios de colaboración subscritos no terceiro cuadrimestre do ano 2024.
Axencia Galega de Infraestruturas — III. Outras disposicións — 30/01/2025

Consonte o establecido no artigo 15 da Lei 1/2016, do 18 de xaneiro, de transparencia e bo goberno (
Diario Oficial de Galicia
núm. 30, do 15 de febreiro), publícase no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a este mandato,
Artigo único. Dar publicidade dos convenios subscritos pola Axencia Galega de Infraestruturas (AXI) no terceiro cuadrimestre do ano 2024, que se incorpora como anexo a esta resolución.
Santiago de Compostela, 16 de xaneiro de 2025